HMPRO:คาดกำไรไตรมาส 4/58 ทำนิวไฮตามยอดขายสาขาเดิมฟื้น-High season
HMPRO คาดราคาหุ้นมีโอกาสตอบสนองเชิงบวกต่อแนวโน้มผลการดำเนินงานที่จะโตต่อเนื่อง คาดกำไรสุทธิไตรมาส 4/58 จะทำสถิติสูงสุดใหม่เป็น 1,084 ล้านบาท ตามการฟื้นตัวของยอดขายสาขาเดิม (SSSG), ร้านเมกะ โฮมที่เริ่มสร้างกำไรและการเป็น High season ของธุรกิจ
13 ม.ค. 2559

บล.โนมูระ พัฒนสิน ระบุในบทวิเคราะห์วันนี้ (13 ม.ค.) ว่า บริษัท โฮม โปรดักส์ เซ็นเตอร์ จำกัด (มหาชน) หรือ HMPRO คาดราคาหุ้นมีโอกาสตอบสนองเชิงบวกต่อแนวโน้มผลการดำเนินงานที่จะโตต่อเนื่อง คาดกำไรสุทธิไตรมาส 4/58 จะทำสถิติสูงสุดใหม่เป็น 1,084 ล้านบาท (+5% เทียบช่วงเดียวของปีก่อน,+35% เทียบไตรมาสก่อนหน้า) ตามการฟื้นตัวของยอดขายสาขาเดิม (SSSG), ร้านเมกะ โฮมที่เริ่มสร้างกำไรและการเป็น High season ของธุรกิจ หนุนแนวโน้มกำไรสุทธิทั้งปี 58 จะกลายเป็น 3,440 ล้านบาท (+4% เทียบช่วงเดียวกันของปีก่อน)
ขณะเดียวกัน เรายังคงมีมุมมองเชิงบวกต่อโมเมนตัมกำไรสุทธิปี 59 โดยคาดจะเติบโตในอัตราเร่งขึ้น +19% เทียบช่วงเดียวกันของปีก่อน (ดีกว่าค่าเฉลี่ยกลุ่มที่ +18% เทียบช่วงเดียวกันของปีก่อน) ตาม i) ทิศทางของ SSSG ที่จะกลับมาเป็นบวก +4% จาก -1-2% ในปี 58 หลังสิ้นสุดผลของการเกิด cannibalization 4 สาขาในปี 15F , ii) การขยายสาขาอีก 8 แห่ง (HMPRO 4-5, เมกะ โฮม 3, Malay 1) จากสิ้นปี 58 ที่จะมีสาขารวม 84 แห่งและ iii) ผลการดำเนินงานของร้านเมกะ โฮมและสาขามาเลย์ที่จะกลายเป็นบวกในปีนี้ (EBIT บ.ลูก +44 ล้านบาทในปี 16F จากขาดทุน -188 ล้านบาทในปี 15F)  ท่ามกลางราคาหุ้นปัจจุบันที่ซื้อขายบน PER’16F ~ 22 เท่า ต่ำกว่าค่าเฉลี่ยกลุ่ม 23 เท่าและ GLOBAL ที่ 29 เท่า เราจึงแนะนำ “BUY” และเลือกเป็นหุ้น Top picks ของกลุ่มพาณิชย์คู่กับ ROBINS (TP16F ที่ 57 บาท)